
PARADA DI ‘FAKKEL’ TA 
PONE BASE FINANCIERO 
PA GRUPONAN 
DI CARNAVAL 


MINISTER ROCCO TJON: 
AÑA TA HABRI CU 
REUNIONNAN POSITIVO 
FINALISANDO E PROYECTO DI 
E EDIFICIO DI EX-CODEMSA 


MINISTER DANGUI ODUBER 
ARUBA A RICIBI 
MAS DI 610 MIL 
TURISTA CRUCERO 
DEN AÑA 2022 

N 
o ta un secreto cu aña 2022 tabata un hopi bon aña pa 
Aruba su Turismo! E tabata un aña cu a cuminsa poco 
slow door di COVID, pero asina cu Gobierno a anuncia nos 
Exit Strategy cu a resulta un hit tur cos a cuminsa cana pa 
mihor. Den aña 2022 nos a surpasa tur proyeccion pa locual 
ta e recuperacion di nos turismo. 


Turismo crucero no ta un excepcion, aki tambe nos a surpasa 
locual a wordo proyecta y na final di aña 2022 Aruba a ricibi 
un total di 610.474 turista crucero. Esaki tabata un recu- 
peracion di 73.4% den comparacion cu aña 2019. 


Esaki sigur ta un excelente recuperacion despues di 2 aña di 
pandemia. Den aña 2022 Aruba a ricibi varios calls pa prome 
biaha di Mega Cruise Ships. Esaki a bira posibel despues di 
e inversion grandi cu a wordo haci pa draga na nos waf pa 
asina por acapara nan. 


E mega cruceronan aki ta yega nos isla cu mas di 5 mil turista 
y ta trece hopi actividad economico pa nos isla cune. Tabata 
tin dianan cu tabata tin 4 barco crucero mara na nos waf y 


mas di 10 mil hende den Oranjestad. 
Finalmente Minister Oduber a duna di conoce cu aña 2023 
lo ta aun un mihor aña pa Aruba su turismo. Pa nos turismo 
crucero ta premira cu lo ricibi alrededor di 810 mil turista 
den aña 2023. 


Minister Dangui Oduber 


Aruba a ricibi mas di 610 mil 
turista crucero den aña 2022 

U 
n plan di gobierno pa cera dump na Parkietenbos, sin 
un plan specifico y efectivo, lo bay percura pa un situ- 
acion cu ningun hende kier a mira aki na Aruba, esta ti- 
ramento di sushi den tur skina di e isla. Minister Ursell Ar- 
ends a sinti cu su mision ta cumpli, esta cu el a cera porta di 
dump na Parkietenbos dia 31 di December ultimo pero kico 
ta solucion pa e asunto di desperdicio, ainda no ta conoci. 


Segun e mandatario, tin un “blueprint” con e proceso aki tin 
cu cana pero na mes momento algun di e companianan cu 
ta forma parti di e print aki, no por funciona mes y otro cu 
ainda ta reorganisando despues di a pasa den un desaster. 
Pa colmo e propio mandatario a mustra cu e rol grandi y 
importante cu Serlimar tin cu hunga den henter e proceso 
aki, lo no tuma luga a corto plaso ya cu e compania ta 
confrontando problema di likides y tin cu pasa den un 
proceso di dos pa tres aña pa logra su recuperacion finan- 
ciero prome cu e bin hunga un rol den e proceso “nobo” aki. 


Dia 31 di December pa net 12’or di merdia, un oficial di 
siguridad a cera e porta di e dump na Parkietenbos pa pone 
un fin na uzo di e sitio aki como luga di tira tur desperdicio. 
Mirando falta di claridad cu tin den henter e proceso aki, 
caminda tin varios “partner” den e ‘blueprint’ forma pa gobi- 
erno, ainda pa gran cantidad di pueblo, no ta mucho cla con 
henter e proceso ta hinca den otro. 


Pa añanan largo pueblo a hiba su sushi na dump, caminda 
nunca mester a paga pa depone nan sushi di cas of di cura di 
cas pero awor tin un proceso nobo caminda na algun punto 
tin cu paga, caminda pueblo lo tin cu paga pa e peso di e 
cantidad di sushi cu nan ta trece. 
Eynan e problema mas grandi ta sinta, esta caminda pueblo 
tin cu paga pa deshaci di sushi di cas, sushi di cura, esta 
yerba y mata y otro desperdicionan loke nunca nan a haci 
y ta bin acerca cu gran mayoria di pueblo, ta confrontando 
problema di likides caminda simplemente nan no tin e luho 
pa paga pa deshaci di sushi di cas. 


Esaki ta trece como consecuencia cu hopi hende ta bira nan 
sushi den cualkier mondi of sitio bandona y e consecuen- 
cianan ta notabel caba ora cu mira na cantidad di sitio cu a 
ser tira riba caminda publico of den mondinan un tiki aleha 
for di bista publico. 
Minister Arends ayera a confirma den un entrevista radial 
cu no ta tur compania cu ta den e “blueprint” inicial crea 
pa gobierno, ta funcionando 100% caminda el a mustra cu 
ainda tin di e companianan aki ta instalando ekiponan caro 
pero cu no ta funcionando ainda. 


Pues e “blueprint” realmente ta existi pero no ta funcio- 
nando manera a spera cu esaki lo ta e caso manera Minister 
den nomber di gobierno a sigura pueblo cu e lo haci. 
Minister a menciona cu e sistema di landfill cu a wordo uza na 
Parkietenbos no ta posibel mas pero e proceso na Barcadera 
tambe ta un tipo di landfill, kisas un tiki mas organisa pero 
tur cos ta mustra cu esaki ta bayendo den mesun direccion 
di un landfill. 


Loke a wordo anticipa 


Un pueblo sin placa lo tira sushi caminda e no tin cu paga 

D 
ia 31 di december 2022 cu un tremendo show a pone heki pa mustra co- 
mosifuera cu e dump na Parkietenbos a cera por completo. Nos tur sa cu 
esaki NO ta cuadra cu e realidad. Dicon? Ainda e porkeria di e incenirator chikito 
ta sporadicamente den operacion, e “medical waste” y e cadavernan keto bay ta 
bay riba e dump na Parkietenbos. 
A cambia unda mester tira e desperdicio, siendo den e ley di Serlimar 2005 ta 
bisa cu esaki mester sosode por medio di un MB. Cual MB porcierto no a publica 
ainda. 


Loke ta hopi peculiar ta e hecho cu ta cera e dump na Parkietenbos pero ta laga 
e dump na Sero Teishi habri, cu ta ni 500 meter pariba esun existente. Pero ta 
keda boca cera riba e hecho cu e dump aki ta produci un holo insoportabel y ta 
sumamente toxico. Dicon tur hende ta keda keto riba esaki? Acaso e holo aki no 
ta malo a salud pa e habitantenan? Of cu esey no ta “give a damn” mas?? Loke 
si ta un FACT ta e hecho cu prijsnan a subi sin misericordia. Djis pa ilustra un 
par di ehempel mi kier a duna e prijs cu ta wordo cobra. Y ainda no ta tur prijs a 
wordo calcula exacto. 


REALIDAD: 
* Prijs di Green Waste a subi di Afl 18 per ton pa afl 128.40 per ton (si esaki ta 


Opinion 


Ceramento di dump un otro “Sprookje” 
y ken ta bay paga pa esaki! 


mas cu 1x pa siman y prijs pa loke rosa tereno); 
UN AUMENTO DI MAS DI 700%!!! 
* Prijs di Mixed y Bulk Waste di Afl 60 ton pa afl 
192.60; 


UN AUMENTO DI MAS DI 310%! 
Ya caba nos ta mira cu prijs di baki di sushi a 
conoce un aumento drastico. Tabata cobra 250 
florin awor ta cobra 655 florin pa un baki di 20 
ton. 
Cu otro palabra di e 655 florin ta 1/4 so ta pa 
e compania di baki, e resto ta pa e compania di 
procesa y bbo. E companianan di baki y dump- 
truck a practicamente bira trahado di e compania 
cu ta tuma e sushi cu al final lo mester cera su 
portanan!! 
Si nos tuma nota di loke mester ser paga pa e 
ton(128 florin), rosamento di tereno pa traha cas 
lo bay conoce un aumento considerabel. Pues a 
cera e dump sin importa kico esaki kiermen pa e 
cartera di pueblo cu ta esun al final lo mester bay 
paga pe. 


Den e lista ta para cu “bouwafval” ta gratis. Ken 
ta haya e “afval” aki? Kico ta ser haci cu esaki? 
Cuanto florin e pueblo ta haya di esaki? Ta recycle 
esaki pa traha algo cune? Cu otro palabra “trash- 
2cash” ta algun privilegiado lo beneficia di esaki 
atrobe. 
Ta haci comosifuera cu den “trash2cash” e sushi 
lo genera entrada. Pero e sushi no ta genera 
entrada pa esun cu entrege. E ta genera entrada 
pa esun cu tum’e paso pueblo mester paga ora 
entrega e sushi. 


Aki a minister ta uza palabranan bunita y grandi 
manera “circular economy” sin duna un bon spli- 
cacion. Paso loke ta bay sosode ta cu di e desper- 
dicio tin algun cos ta wordo saca y rebende sin cu 
pueblo ta mira algo di dje(p.e. bouwafval) pero e 
gran mayoria ta wordo poni den bales y ta simple- 
mente wordo dera(sin liners) cu ta produci un 
holo insoportabel y toxico. Esaki ta un economia 
circular cu e pueblo mes no ta beneficia di dje?? 
Y minister su reaccion ta uno caotico unda hasta 
awor ta menciona den su entrevistanan cu ta 
mira kico por bay haci y p’esey lo bay papia cu e 
compania di Waste Away (lesa Bouldin & Lawson) 
wak kico nan por nifica. 


Pues ta un SPROOKJE atrobe cu ceramento di 
Dump ta e solucion!Dicon semper ora ta trata e 
compania poderoso aki tur hende ta keda keto? 
Un “SPROOKJE” cu te hasta ta pone full Parlamento, 
sindicatonan, gremio comercial y te hasta prensa 
keda keto of nan a haya “HUSHMONEY” pa no 
bisa nada? 


Booshi Wever 
Miembro di UPP 

U 
n grupo di trahadonan local na 
diferente contratista, a ser infor- 
ma cu lo no renoba nan contract na co- 
mienso di 2023, pues e tata- y maman- 
an di famia aki, ta bira desemplea. 
Pues e tendencia cu varios retiro ta 
cayendo den sector priva, ta bolbe 
wordo confirma pa e tipo di informa- 
cionnan cu ta yega na mes di redac- 
cion di AWEMainta, caminda mas tanto 
ta kere cu e decision di gobierno pa 
aumenta sueldo minimo, ta hungando 
un rol den e desaroyo aki. 
Awor cu tin e situacion aki den e 
mundo di construccion, esaki ta rekeri 
mas atencion, sigur di autoridadnan 
concerni, ya cu por papia aki cu ta 
manda trahadonan local cas y ta keda 
cu otronan stranhero, den varios caso 
algun di nan cu ta ilegal, caminda por 
manipula cuanto cu nan kier cu e tipo 
di trahadonan aki. 


Trahadonan ilegal den mundo di 
construccion no ta wordo registra 
ningun caminda, tampoco na SVB, 
cual ta un hecho castigabel pero pa 
falta di un control constante y efectivo, 
tin desaroyonan cu no solamente ta 
perhudicando e mercado laboral pero 
ta burlando di autoridadnan hudicial. 
Por ehempel ta un secreto publico, e 
cantidad di trahadonan Asiatico den 
e sector di construccion, algun di nan 
trahando pa un contratista Chino, 
mayoria di nan sin permiso pa haci e 
trabou aki durante di nan permanencia 
pero nan ta sigui haci esaki ya cu no tin 
ningun tipo di control. 


Awor cu e periodo di vacacion ta termi- 
nando y ta papiando di retiro di traha- 
donan local cerca varios di proyectonan 
cu tin na e momentonan aki, sea grandi 
of chikito, mester bin un control ya cu 
poco poco e brutalidad di e situacion 
ta birando mas obvio. 


Ta un hecho tambe conoci cu traha- 
donan Asiatico den e mundo di 
construccion, ta traha mas serio, cu 
mas dedicacion y ta entrega trabou na 
tempo y no ta keda draai rond di un 
proyecto pa mucho tempo. 


Un contratista local a informa cu e 
problema di mas grandi ta birando 
con pa competi cu e prijs cu contratis- 
tanan Asiatico ta pidiendo pa cierto 
trabounan, cu ta hopi mas abou cu 
loke otronan ta pidi pero nan situa- 
cion na Aruba, no ta rekeri asina hopi 
pa nan sobrevivi y tambe spaar cen na 


mes momento. 
Sin duda ta hopi impresionante cu 
autoridadnan hudicial, autoridadnan 
encarga pa haci e tipo di control aki, 
nunca ta drenta un proyecto bou 
construccion cu ta ser ehecuta pa un 
contratista Asiatico. 


No por lesa ningun caminda di un of 
otro detencion di un trahado Asiatico 
na pia di trabou di un proyecto cu ta 
den construccion pero detencion di 
trahadonan di otro nacionalidadnan, si 
ta noticia frecuente. 
Esaki ta crea e impresion cu tin algo cu 
no ta corecto den e asunto aki, ya cu 
si ta haci control na pida di trabou di 
contratistanan cu lo por tin ilegalnan 
trahando, 
manera 
Venezolano 
of 
Colombiano, e control aki tambe tin cu 
ser efectua riba proyectonan caminda 
grupo di Asiaticonan ta haciendo e 
trabou aki c’un status di ilegal. 


Impresionante con contratistanan 
‘Chino” no ta wordo controla pa GNC 

S 
MAC a confirma ayera cu parada di Fakkel di mañan 
anochi den cayanan di Oranjestad, esaki lo conta c’un 
total di 6 grupo cual gruponan a confirma nan participacion 
y nan a tira lot pa e secuencia di salida. 


E prome grupo cu lo subi caminda lot a Empire Carnival 
Group sigui pa TOB Carnival Group na di dos puesto y como 
di tres grupo pa subi caminda, tin Infinity Carnival Group. 


Royal Carnival Group a haya lot number cuater mientras cu 
e popular y tradicional grupo Los Laga Bay Carnival Group 
ta e penultimo como di cinco grupo mientras cu e parada ta 
clausura cu Champagne Carnival Group. 


Informacion extra oficial cu AWEMainta ta dispone di dje ta 
mustra cu lo tin alrededor di 10 mil participante cu lo baila 
riba e ruta stipula y mirando e cantidad di participante, por 
anticipa cu e parada di Fakkel lo termina pa mey anochi of un 
tiki mas laat den prome oranan di diadomingo 8 di Januari. 


Mirando e situacion di pandemia di ultimo añanan, por sinti 
cu e ansiedad pa tene e fiesta di Carnaval e aña aki ta hopi 
grandi ya cu e lo ta un cambio di henter un ambiente di 
stress formal cu pueblo a bin ta sinti pa algun aña caba. 


Autoridadnan ta calcula cu alrededor di 12 mil pa 15 mil 
hende lo para riba e ruta di e parada diasabra anochi pa 
mira e gruponan pasa bay mientras cu autoridadnan poli- 
cial a sigura cu tur cos lo ta bay di control y cu lo tin control 
personal riba hendenan sospechoso. 


E parada inicial aki di e temporada di carnaval, ta algo masha 
importante pa gruponan participante ya cu e placa cu partic- 
ipantenan ta paga pa forma parti di un grupo, caminda nan 
ta haya musica pa baila, bar pa coy bebe y e trankilidad pa 
nan expresa nan mes riba e ruta, ta trece miles di florin den 
caha di e gruponan aki. 


Ta ser calcula cu mayoria di grupo ta pidi e suma di 100 
florin na participantenan pa participa den e parada di Fakkel 
y si un grupo ta conta cu 1000 persona, esaki ta nifica cu e 
placa cu lo drenta e anochi aki, ta di 100 mil florin. 


For di e placa aki e base pa e resto di paradanan ta ser construi, 
esta cu e entrada halto aki ta bay na paga bandanan musical 
pa paradanan, pa cumpra bebida y percura pa disfraz cu tin 


cu wordo traha ainda, pues e placa ta cubri un gran parti di 
e gastonan di e grupo. 


E suma di 100 florin ta solamente pa e parada di diasabra 
venidero ya cu pa participa den e grupo disfrasa pa un total 
di tres of cuater parada, tambe ta costa e participante placa 
y e suma aki ta varia entre 500 te cu 5 mil florin, segun fuen- 
tenan yega na algun grupo a informa AWEMainta. 


PRINS Y PANCHO 
Fuera di e parada di Fakkel, e di dos evento grandi pa inicia 
e celebracion oficial di carnaval 2023, lo ta eleccion di Prins 
y Pancho di Carnaval mientras cu pa otro fin di siman, lo tin 
Eleccion di Reina Infantil y Hubenil diabierna 13 di Januari 
sigui pa e festival di Children & Youth Calypso & Roadmarch 
diasabra 14 di Januari. 


Parada di ‘Fakkel’ ta pone base 
financiero pa gruponan di carnaval 

D 
iahuebs mainta, Minister di Husticia y Asuntonan So- 
cial Sr. Rocco Tjon a reuni cu Altocomisario Sr. Arnhem 
riba e ultimo detaye pa cu e edificio nobo di Husticia na ex- 
codemsa. Manera ta conoci ultimo a trata e ley den Par- 
lamento di Aruba, cual a wordo aproba unanimamente pa 
asina e edificio aki wordo comberti den un centro di husti- 
cia, caminda lo bay ubica diferente departamentonan hudi- 
cial hunto bou un solo dak. Pronto lo inicia cu e destaho pa 
e proyecto aki. 


Despues di a reuni cu tur departamento fin di aña pasa, aña 
a habri cu un reunion positivo, cu Cuerpo Policial caminda a 
combersa riba e ultimo puntonan cu a wordo treci padilanti 
durante e ultimo reunion pa e proyecto por keda cla pa por 
cuminsa cu e destaho. 


Ta trata di un proyecto completamente nobo, algo cu Aruba 
nunca a yega di conoce, y ta un beneficio sigur pa Cuerpo 
Policial di Aruba. Te ainda ta calcula cu pa e prome kwartaal 
di e aña aki, e preparacionnan final lo keda cla hunto cu 
tur e stakeholders, y pa e di dos kwartaal e “aanbesteding- 
sprocedure” lo inicia, cual lo ta completamente den man di 
APFA. Construccion lo por cuminsa den e di tres kwartaal di 
e aña aki, cual lo tin un duracion di un aña, pues ta calcula 


Minister Rocco Tjon: 


Aña ta habri cu reunionnan positivo finalisando 
e proyecto di e edificio di ex-codemsa 


cu e proyecto aki lo ta completamente cla pa aña 2024. E 
departamentonan cu lo bay wordo ubica akinan lo ta Bureau 
City Inspector, Inmigracion Aruba, CEA y KPA. 


Por ultimo, e mandatario a indica cu, e proyecto ta bay tin 
beneficionan multiple, cuminsando na e hecho cu ta bay paga 
menos na huur “per vierkante meter” compara cu loke pais 
Aruba ta pagando actualmente pa cada departamento, y ta 
bay tin condicionnan di trabou completamente nobo, mirando 
cu tur cos ta bay ta nobo den e edificio. 


D 
iaranson mainta pasa di 8’or team di recher- 
che di woninginbraak den compania di Fis- 
cal y su ayudantenan a haci un entrada hudicial 
na Tanki Leendert. E adres ta un cas di dos piso, 
parti abou ta unda nan ta drecha electronics.  
Full e cas a wordo rista, pa articulonan di interes. 
Despues di basta ristamento polis a sali cu un 
saco preto conteniendo cosnan posiblemente 
horta. E pareha Venezolano, nan yiunan menor 
di edad tawata presente, momento cu polis a 
drenta y despues di un rato a bay over na deteni 
tur dos   


Un famia di e dama cu a yega a tuma e muchanan 
over, mientras e dama a wordo tapa cu un paña y 
hinca den transportwagen, mientras e homber a 
bay den auto cu recherchenan.  
No ta descarta mas detencion. 


Pareha Venezolano deteni, sospecha di involucra den caso di ladronicia 

P 
artido AVP su mensahe di fin di aña, a captiva at- 
encion di nos comunidad algun ora prome cu cam- 
bio di aña. Discurso(nan) di Lider di Partido, candidato y 
Parlamentario(nan) a inspira nos comunidad cu speransa, 
ma alabes a reflexion ariba e contexto politico di e aña an- 
terior. 
Parlamentario, Ing. Mike de Meza a destaca cu un discurso 
enfoca ariba e progreso comparti cu nos comunidad merece. 


Parlamentario Ing. Mike de Meza a condena e maneho di 
castigo ariba nos pueblo, bisando; “Despues di cinco aña 
consecutivo di medida y niun atencion pa necesidadnan di 
Pueblo y comercio, un bes mas gobierno di MEP y RAIZ ta 
scoge e caminda di medida. Tanto Pueblo como negoshinan 
mediano y chikito lo sinti e efecto destructivo di e medi- 
danan”. Condenando e reforma fiscal cu ta contene aumento 
di BBO cu 1% cu lo cu lo drenta na vigor entrante 1 di Januari 
2023. 


Parlamentario Ing Mike de Meza e reflexiona ariba varios 
decision iresponsabel cu ta forma un peliger directo pa nos 
producto turistico bisando: “Pa culmina e mal decisionnan 
gobierno di MEP y RAIZ lo aumenta belasting pa turistanan 
y kita 43% di entrada di ATA pa caha di gobierno. E deci- 
sionnan aki ta sumamente iresponsabel.”. E manera dicta- 
torial di impone sin consulta y sin premira e posibel efecto 
nan devastador pa turismo,economia y calidad di bida di nos 
hende ta birando cada dia mas insoportabel. 
  
E coalicion di MEP-RAIZ a firma nan programa di goberna- 
cion na San Nicolas, y e promente San Nicolas un desaroyo 
cu nunca a materialisa. Parlamentario Ing. Mike de Meza a 
subraya den su discurso di fin di aña cu; “Pueblo y particu- 
larmente San Nicolas y bisindario, ta sumamente desapunta 
den e maneho di MEP y RAIZ. San Nicolas y bisindario no ta 
haya e a atencion cu e merece. E situacion na parti pariba 
di nos isla ta un preocupacion grandi y cu mester atencion 
y urgente!” vociferando asina e disgusta cu ta biba den nos 
comunidad na San Nicolas, cu ta sinti nan mes engaña pa e 
coalicion di MEP-RAIZ. 


Parlamentario Ing. Mike de Meza ta desea nos comunidad 
un feliz aña 2023 y ta enfatisa cu den e aña 2023 henter 
pueblo mester traha hunto pa asina por trece e cambio cu 
Pueblo tin mester di dje, esta establece bek e Bon Comun 
como base pa tur decision. 


Mike de Meza (AVP): 


E progreso comparti cu tur famia na Aruba, 
mester bira gobernacion atrobe! 

D 
urante e mensahe di fin di aña di 
Partido AVP, candidato Muzaninn 
Wever a reflexiona a riba e maneho fi- 
nanciero/economico inadecua di e aña 
anterior cu a causa hopi preocupacion 
cerca comerciante(nan). Embes di en- 
foca ariba diversificacion di nos eco- 
nomia, inversion strategico pa impul- 
sa economia y ofrece oportunidad- 
nan nobo ta castiga comerciante y ciu- 
dadano nan cu medida doloroso. 


E dolor y agonia aki a wordo vocifera pa 
Muzaninn Wever durante su discurso di 
fin di aña: “Gobierno simplemente ta 
kibrando empresanan. E weso di lomba 
di nos economia ta wordo fractura pa 
medida tras di medida cu na final di 
dia ta afecta henter e pueblo”, segun 
Muzaninn Wever candidato di Partido 
AVP. 
No tin atencion pa mehora poder 
di compra di nos ciudadanonan cu 
tin su efecto directo pa economia di 
nos Pais, sinembargo ta impone mas 
medida cu ta inhusto, contra efectivo 
y sin niun forma di consulta. Muzaninn 
Wever mirando su legado como yiu di 
mayornan cu a crea un empresa chikito, 
ta subraya “Ora Bo kibra negoshinan 
chikito y kibra forsa di compra di 
Pueblo, Bo ta kibra nos economia y nos 
bida mes! Kibrando e companianan 


mediano y chikito ta pone cuponan di 
trabao tambe na peliger”. 


Muzaninn Wever a elabora elocuent- 
emente tocante e inspiracion pa e 
maneho cu lo mester brinda perspec- 
tiva positivo y alivio na nos comer- 
ciante y nos consumidornan bisando: 
“ E Bon Comun, e pensamento di traha 
na beneficio di tur, ta reta nos pa fiha 


un maneho cu ta brinda oportunidad 
pa tur ! Nos consumidornan y nos 
comerciantenan mester di un alivio y 
un pespectiva positivo.”. 
Muzaninn Wever ta desea comunidad 
di Aruba un Bon aña y ta anima nos 
tur pa hunto lucha pa e cambio contra 
medida y destruccion. Hunto nos lo 
trece e cambio necesario cu lo haci e 
aña nobo aki un BON AÑA. 


Muzaninn Wever (AVP): 


Nos consumidornan y nos comerciantenan 
mester di un alivio y un perspectiva positivo 


P 
astoral Hubenil Aruba (PHA) ta informa pueblo di Aru- 
ba en general, cu debi na cierto circunstancianan, e 
rifa cu mester a tuma luga diadomingo 8 di januari binide- 
ro, a ser posponi pa dia 29 di januari 2023. Diadomingo 
29 di januari, e sorteo lo tuma luga via tombola pa 2:00 
pm y lo pasa via Facebook Page di Pastoral Hubenil Aruba 
den presencia di notario Chamila Tromp. Ta pidi tur esnan 
cu a cumpra ticket of buki pa tuma bon nota di esaki. 


Y si ainda bo no ta den wega, bo tin chens pa cumpra un 
ticket of buki pa yuda e hobennan cu ta bay representa nos 
pais. Pa mas informacion por tuma contacto cu Reginald 
via cel 5936066, Mirla via WhatsApp 5657176 of cualkier 
hoben di e grupo cu ta preparando pa bay Portugal p’e 
Hornada Mundial di Hubentud 2023 na juli/augustus. 
PHA lo anuncia e tres premionan riba su fb y den tur e 
medionan di comunicacion. 


Pastoral Hubenil Aruba ta informa 

S 
egun acuerdonan stipula den “Landspakket”, Gobierno di Aruba 
ta inicia trayecto di un sistema yama “Prestatiemanagement” guia 
door di Departamento Recurso Humano (DRH). De es manera aki tambe 
ta cumpli cu artikel 10 di LMA, esta pa uza un sistema di evaluacion pa 
tur personal den servicio gubernamental. 


DRH a inicia e proyecto aki cu un grupo piloto comienso di aña 2022. 
Pa e aña piloto aki a organisa diferente workshopnan conhunto cu 
38 departamento piloto di Gobierno. E segundo parti di aña 2022 a 
completa workshopnan pa tur empleado publico y demas 50 departa- 
mento di Gobierno. Den e proceso aki tur sindicatonan a haya e mesun 
workshop y tambe a wordo consulta diferente biaha y nan feedback a 
wordo lo mas posibel incorpora den e sistema. 
  
Kico ta Prestatiemanagement? 
E Prestatiemanagement primordialmente ta dirigi su mes riba e desa- 
royo (ontwikkeling) di e empleado publico. Asina, cu un sistema pa tur 
departamento y tur trahado publico y na un manera structura ta focus 
pa mehora e funcionamento di e empleado publico, e calidad, efectiv- 
idad y e puntonan di desaroyo di empleado publico. Alabes ta guia e 
mehoracion den e funcionamento di Aparato Gubernamental. 


Con e ta bay? 
Prestatiemanagement ta un sistema cu ta consisti di minimo 3 comb- 
ersacion entre e empleado publico y su hefe durante di e aña y ta un 
proceso continuo. 


Combersacion 1: Planningsgesprek 
“Combersacion pa plania” 
Esaki ta e prome combersacion, na comienso di e aña y ta dirigi pa haci 
afspraaknan riba e manera di eherce e tareanan door di e empleado. 
Tambe ta yega na palabracionnan concreto pa eherce tareanan pero 
tambe pa mehoracion, teniendo na cuenta punto nan di desaroyo. 


Combersacion 2: Voortgangsgesprek 
“Combersacion continuo” 
Esaki, ta e di dos combersacion, den mei/juni y ta repasa con e func- 
ionamento a bay e prome mita di aña y ta repasa e punto nan di desa- 
royo. Den un forma di dialogo ta yega na palabracion di mehoracion y/ 
of si e trabou ta bayendo bon of si tin punto nan di mehoracion. * Si e 
empleado publico ta desea di tin mas cu un combersacion continuo, e 
por haci peticion pa esaki na su hefe directo. 


Combersacion 3: Beoordelingsgesprek 
“Combersacion di evaluacion” 
Esaki ta e di ultimo combersacion na fin di e aña y ta a base di resul- 
tadonan di e prome dos combersacionnan. Aki ta evalua puntonan 


Prestatiemanagement 


concreto riba con e aña di trabao a bay. 


Entre ken e combersacionnan ta tuma luga? 
E combersacionnan ta tuma luga entre un 
empleado publico y su hefe directo. Den caso cu 
ta traha den ploeg, e por ta necesario pa comb- 
ersacionnan y e evaluacion tuma luga conhunto 
cu e hefe directo y tambe e esun cu ta coordina e 
trabou diariamente. E coordinador tin mas miho 
bista ariba e trabou diario y dus e funcionamento 
di e trahado publico. 


Puntonan importante pa e trahado publico sa 
pa cu su derechonan: 
• Mi mes ta propone mi puntonan di desaroyo. 
• Mi por pidi pa un tercer persona ta presente 
durante e diferente combersacionnan. 
• Si mi no ta di acuerdo cu e beoordeling, tin tres 
nivel pa escala si mi no ta di acuerdo. 


Landsbesluit prestatiebeoordeling AB2022 no. 
165 
E parti legislativo di e sistema, a wordo desaroya 
y finalisa conhunto cu DWJZ y a drenta na vigor 
1 januari 2023.  
  
Den e siguiente edicion lo duna mas informacion 
riba e parti huridico y alabes tambe e procedura 
ora ta contra di e evaluacion final. 


Pa mas informacion por acudi na e HR Portaal 
Overheid HR │ Portaal Overheid – HR portaal 
voor overheidsorganisaties (gov.aw) 

C 
olegio EPI ta den su aña di celebracion den cuadro di e 
di cinco lustro di e scol. Ki manera mas bunita pa sigui 
cu e celebracion organisando un eleccion di reina. Pa e ma- 
teria di Bewegingsonderwijs (BO), e studiantenan tin como 
tarea pa organisa e eleccion di reina, como meta pa recau- 
da fondo pa un studie reis pa New York cu lo tuma luga den 
luna di februari. E ta mas bien pa siña mas riba e tereno di 
‘Organisatie en Leiding.’ 


E eleccion di reina di Colegio EPI, organisa pa e studian- 
tenan di BO-Groep lo tuma luga riba diasabra 14 di januari 
2023 den Entertainment Center. Porta lo habri pa 6:30pm 
y show ta ranca sali pa 7:00pm. Desde diahuebs awo, 5 di 
januari 2023 por cumpra ticket cerca Bo candidata preferi 
of na CITGO Boulevard y Esso Ville. 


E candidatanan ta entusiasma pa dia di eleccion. Nan trahe 
lo ta uno di material recicla. E eleccion ta conta e biaha aki 
cu dos categoria: Studiante y Docente. 
Candidata: 
Pa categoria di studiante; 
Jennely Winklaar, Ariadna Harewood, Heily Giel y Judienne 
Celaire. 


Pa categoria di docente; 
Rosmery Rondón cu lo representa unit Economia y Geraldine 


Shera Albertsz cu lo representa unit Salubridad y Servicio. 


E invitacion ta n’e pueblo pa sostene nos candidatanan y 
cumpra Bo ticket n’e puntonan di benta menciona mirando 
un gran show cu lo tin otro siman diasabra. Diabierna awo, 
6 di januari 2023, lo trek lot den e programa Den Dje na 
TeleAruba. 


Si tin cualkier pregunta, por tuma contacto cu nos libremente 
via nos Facebook Page: BO-Groep – EPI Unit Economia. 


Hopi expectativa p’e eleccion di Reina di Colegio EPI 

P 
a señala e siguiente capitulo di e campaña 
di conscientisacion ‘Ami Ta Turismo’, Sra. 
Tisa LaSorte, Presidente y CEO di AHATA a 
presenta Minister di Turismo y Salubridad Pu- 
blico, Sr. Dangui Oduber un t-shirt promocio- 
nal cu e logo di e campaña. 


Durante e encuentro a conversa tocante e 
retonan den Aruba su turismo, incluyendo cu 
den comunidad tin falta di conocemento pa e 
variedad di carera atractivo cu ta posibel den 
e sector. Segun Minister Oduber, “AHATA su 
iniciativa di Ami Ta Turismo ta necesario pa 
sigui motiva, inspira y conscientisa nos comu- 
nidad di e oportunidad cu turismo ta ofrece pa 
nos hendenan.” 


Serie 2 di ‘Ami Ta Turismo’ ta lansa Diabierna 
riba AHATA su plataformanan social. Lo intro- 
duci un diferente “embahador”cada dia cu 
ta papia orguyosamente di su trabao den 
turismo, cu e meta pa illustra e pasion di dife- 
rente persona dedica den e industria. Den e 
temporada aki, AHATA lo distribui un cant- 
idad limita di t-shirt promocional na varios 
empleado den sector turistico. 


Pa conoce cada embahador y su funcion 
den turismo por sigui AHATA su pagina di 
Facebook: https://www.facebook.com/aruba- 
hotelandtourismassociation 


B 
o kier aporta na e formacion di nos muchanan? Bo ta un persona 
cu por carga responsabilidad y traha independientemente of den 
ekipo? Bo ta curioso y creativo? Si e contestanan ta si, e ora e estudio 
pa maestro di Enseñansa Primario, cu IPA ta ofrece, ta e estudio ideal 
pa bo. E estudio pa maestro di Enseñansa Primario ta forma maestro 
cu ta cualifica pa duna les na mucha di kleuter y of basisschool. 


Bo ta sinti bo yama pa haci e estudio aki y ta desea di inscribi? Inscripcion 
ta tuma luga online. Bishita www.ipaaruba.com, bay na aanmelden y 
scoge pa beroepstest Primair Onderwijs y sigui e instruccion. E ultimo 
dia pa inscribi pa e estudio aki ta 20 di januari 2023. Despues di e 
fecha aki no por inscribi mas pa aña academico 2023-2024. 


Tene na cuenta cu solamente studiante den examenklas of graduado 
di havo, vwo of mbo nivel 4 por inscribi pa e estudio pa maestro di 
Enseñansa Primario. Inscripcion pa e 21+Toets a cera dia 10 di october 
2022, dus no ta posibel mas pa inscribi pa 21+ Toets pa aña academico 
2023-2024. 


Pa keda altanto di e ultimo desaroyonan di IPA bishita nos website 
www.ipaaruba.com y sigui nos riba e pagina di facebook Instituto 
Pedagogico Arubano. 


Minister Dangui 
Oduber ta ricibi t-shirt 
promocional di AHATA 
pa señala serie 2 di 
‘Ami Ta Turismo’ 


Inscripcion pa e estudio pa 
maestro di Enseñansa Primario 
di IPA ta cera 20 di januari 2023 

D 
urante di un anochi pa cera e aña 2022, Partido AVP 
a tene un actividad special den cua a haci entrega 
di e “PREMIO BON COMUN”. Cu e principionan Christian 
Democrata di partido AVP den mente y e metanan di “BON 
COMUN” su dilanti, partido AVP a introduci e premio BON CO- 
MUN pa duna reconocemento na hende y organisacionnan 
cu den nan trabou diario of den nan iniciativanan pa nos co- 
munidad, ta biba e idealnan di sirbi interes general, sin in- 
teres of beneficio propio. 


Nos comunidad chikito tin hopi hende cu den nan trabou, 
den nan tempo liber, den nan hobby y den actividadnan riba 
propio iniciativa, ta haci un sin fin di cos pa otronan den 
comunidad, sin cu nan ta spera di haya algo bek. Nan ta 
haci e cosnan aki cu amor, cu dedicacion y cu un motivacion 
simpel di haci bon pa otro y contribui na un miho bida y un 
miho comunidad. 


Partido AVP kier stimula e actitud di sirbishi boluntario aki. 
Cu e premio di reconocemento di “BON COMUN” kier gradici 
e hendenan y organisacionnan pa loke nan a y ta haci y 
stimula nan ta sigui cu nan bon trabou. 


Prome ricipientenan 
E prome ricipientenan di e premio “Bon Comun” ta bin di tur 
skina di nos pais y di practicamente tur sector di bida. Nan 
ta ehempel di ciudadanonan cu di nan propio boluntad ta 
traha pa interes general. 


Monique Trappenberg ta cabesante di scol basico Rosario 
College. Ela ricibi e premio di reconocemento pa su bon 
trabou como maestro, den scol y pafo di scol. Monique a 
acepta e premio pa tur e maestronan di su scol, cu hunto ta 
haci e experiencia di enseñansa pa tur nan alumnonan uno 
special. 


Irene Dake ta un conocedo lider deportivo specialmente 
activo den futbol infantil. E ta hopi activo tambe den Club 
RCA. Den bida diario Irene Dake ta yuda hende sponta- 
neamente den tur forma cu por. Irene a ricibi e Premio Bon 
Comun pa tur esaki y en special pa su dedicacion incansabel 
pa e muchanan. 


Erick Gomez ta simbolo di boluntarismo na Aruba. E a ricibi 
e premio pasobra den tur loke e ta haci como boluntario e ta 


personifica e nificacion di “bon comun”: duna di Bo mes sin 
busca of spera niun beneficio pa Bo mes. 


Silo Tromp ta conoci como trainer di futbol, pero e ta haci 
hopi mas cu djis train y organisa su club Nacional. Silo a haya 
e reconocemento di Premio Bon Comun pa tur e añanan cu 
den forma ehemplar, continuo y cu amor ta dedica na guia 
hobennan den deporte y den nan bida. 


Zelda Steenen, un juffrouw di scol di enseñansa special 
ta bon conoci pa e forma cu e ta traha incansabel y cu un 
sentido di responsabilidad grandi pa tur su muchanan. Pa 
su servicio na nos comunidad sin niun interes propio e la 
ricibi e reconocemento di ta un bon ehempel di balor di “bon 
comun” 


Deaxo Croes a bira e simbolo di disciplina, persistencia y 
dedicacion continuo pa henter un generacion di hobennan 
cu ta busca direccion y stabilidad den un mundo cada dia 
mas complica. Pa su contribucion incalculabel pa inspira 
hobennan y su contribucion na otronan den nos comun- 
idad cu su landamento di distancianan largo, Deaxo a ricibi 
e reconocemento cu e premio “bon comun”. 


Anouk Balentina, un señora profesional hoben y persis- 
tente, a lanta para apesar di tur contratiempo y resistencia, 
pa lucha pa un medio ambiente mas limpi y sostenibel. E tin 
hopi aña ta lucha pa un forma mas limpi y responsabel di 
deshaci di desperdicicio na Aruba, en special na e dump na 
Parkietenbos. Pa su curashi y persistencia na interes di nos 
comunidad, Anouk a ricibi e premio “bon comun”. 


Fundacion pa nos Comunidad 
E iniciativa pa yuda otronan y e sentido di responsabilidad 
pa tur hende den nos comunidad ta wordo ilustra perfecta- 
mente den e trabou di e FUNDACION PA NOS COMUNIDAD. 
Pa hopi aña, e organisacion aki ta yuda miles di individuo 
y famianan cu ta cay den pobresa y no por cubri e nece- 
sidadnan mas basico riba nan mes. Pa e bunita trabou na 
servicio di nos comunidad, FPNC a ricibi e reconocemento 
aki di premio “bon comun”. 
{Continuacion na pagina 15} 


AVP: 


Prome ricipientenan di e 
premio “Bon Comun” entrega 
riba bispo di aña nobo 

{Continuacion di pagina 14} 


Jean-Miguel Loepstok y Jeanuar Loepstok ta dos ruman 
hoben cu na e edad hoben ya ta demostra un disponibilidad 
espontaneo pa yuda otro hende y sirbi esnan rond di nan sin 
spera nada pa nan mes. Cu esaki nan ta yena nos cu speransa 
cu e balor di sirbi sin interes propio lo sigui biba y crece den 
nos comunidad. Pa esaki nan na ricibi e premio “bon comun” 
2022. 


Adonsito Croes 
Incansablemente y cu un alegria contagioso Adonsito Croes 
ta dedica su tempo na desaroyo y diberticion di mucha y 
hobennan den nos comunidad, sin spera niun elogio of bene- 
ficio pa esaki. Tanto den scol como maestro, como pafo di scol, 
e ta sirbi nos comunidad den e forma ehemplar aki. Pa esaki e 
a ricibi e reconocemento di e premio “bon comun”. 


Jareth y Tristan Vermeulen 
Dos ruman deportista cu ta destaca den nan ramo di deporte, 
pero tambe pa nan trabou boluntario cu hobennan, ta demostra 
e balornan di sirbi como bon ehempel y di sirbi otro sin interes 
propio. Pa esaki Jareth y Tristan a ricibi e premio “bon comun”. 


Giovanni Villamizar 
Hunto cu otro hobennan e a scoge pa bira polis y sirbi nos 
comunidad den su trabou y pafo den comunidad. E sirbishi 
aki di traha sin busca beneficio of reconocemento propio ta e 
motibo pakico Gionanni a ricibi e premio “bon comun”. 


Melvin Dabian 
Como organisado y guia pa hoben y adulto den deporte y 
ehercicio Melvin Dabian ta wordo mira como un ehempel pa 
guia y yuda otronan den su tempo liber, sin busca niun interes 
propio. Pa esaki Melvin Dabian a ricibi e premio “bon comun” 
cu gradicimento y estimulo pa e sigui cu e bon trabou aki. 


Karyme Acosta 
Hoben, deportista y activo den yuda spontaneamente den 
comunidad ta loke ta caracterisa Karyme awor caba. E ta un 
deportista prometedor, pero mas aun e ta promente di ta un 
ciudadano cu semper ta cla pa yuda otronan sin busca of 
spera nada pa su mes. Pa e actitud aki cu ta ilustra e espirito 
di sirbishi, e ta ricibi e premio “bon comun”. 


Sara-Quita Offringa 
Su triunfonan di mas cu 20 aña a inspira hende y hobennan 
rond di mundo. Su actividadnan boluntario cu hobennan ta 
motiva nos cu hendenan asina exitoso ta dedica nan tempo 
liber pa yuda comunidad den formanan bunita sin busca bene- 
ficio of interes propio. Pa esaki Sara-Quita a ricibi e premio 
“bon comun”. 


Kamilah Dammers 
Kamilah a logra exitonan grandi den ultimo añanan den su 


ramo di deporte di “bowling”. Cu esaki e a motiva otronan pa 
haci deporte. Su iniciativanan pa dedica tempo di su mes pa 
guia otro hobennan sin interes propio ta e motibo pakico a 
reconoce e dedicacion di Kamilah cu e premio “bon comun”. 


Jourraine Halabi 
Como enfermeria e ta traha incansabel y cu profesionalismo 
y dedicacion pa sirbi enfermonan na Aruba. Pa su coleganan 
y pa enfermonan e ta e ehempel di sirbi otronan cu amor, sin 
importa ta ken of den cua situacion. E sirbishi na otronan den 
forma excepcional aki ta e motibo pakico Jourraine a ricibi e 
premio “bon comun”. 


Terrence Ras 
E ta maneha un negoshi chikito cu tin cu lucha pa tene cabes 
riba awa den tempo dificil. Apesar di esey e a dedica tempo y 
recursonan di su negoshi pa crea facilidadnan cu ta yuda otro 
hende biba miho. E ta haci esaki sin busca beneficio propio of 
reconocemento. A reconoce e bon trabou di Terrence Ras y 
su compania na sirbishi di nos comunidad cu e premio “bon 
comun”. 


Jeannine Rodriguez 
E ta haci su trabou diario den un forma ehemplar, semper cu 
entusiasmo y dedicacion continuo. Cu esey e ta demostra cu 
por sirbi nos comunidad sin interes propio y cu entusiasmo 
den nos trabou mes. Pa su dedicacion y gana di sirbi otronan 
sin busca beneficio propio a reconoce Jeannine cu e premio 
“bon comun”. 


Brian Dorothal 
Pa un hoben cu tin hopi posibilidad su dilanti scoge pa sirbi su 
comunidad den e ramo dificil di husticia ta remarcabel. Brian a 
haci esaki ora el a scoge pa bira polis. E ya a demostra un gana 
di sirbi su comunidad sin busca elogio of beneficio propio. Den 
su trabou e kier sigui demostra esaki. Ta p’esey a reconoce 
y stimula e gana di sirbi si interes propio cu e premio “bon 
comun”. 


Annelien Tromp-Diaz 
Persistencia y dedicacion ta loke Annelien Tromp-Diaz a y ta 
sigui demostra cu mas di 40 aña di guia y educacion di mucha 
muhenan hoben den “padvinderij”. Tur siman pa tur e añanan 
aki caba e ta dedica su tempo liber pa guia y educa mas cu 150 
mucha muhenan den diferente districto di Aruba. Pa e dedica- 
cion y sirbishi boluntario aki e a wordo reconoci y gradici cu e 
premio “bon comun”. 


Icho Matos 
Conoci como masahista, Icho ta yuda otronan den tur forma 
cu e por. Ehemplar den su trabou y dedica den sirbi otronan sin 
busca niun beneficio propio, ta loke ta haci cu Icho ta un di e 
prome ricipientenan di e premio “bon comun” 2022. 

D 
en luna di december 2022, presentado y maestro Ad- 
donsito Croes, tawata invitado special di e TV show on- 
line WHAT’S COOKING di presentado Carolina Albertsz. 
E edicion di Addonsito, a ricibi mas cu 25.000 views. 
Den 2022, Carolina tawatin personahenan local manera 
Piero Pimienta y su famia, Dj Karixon, Sandra Brown y e 
modelonan campeon di Fundacion Sea Bunita, Sea bo mes 
Ilaijah Croes y Shawndré Geerman. 


Algo sumamente special tambe t’e regalo cu e invitadonan 
ta ricibi den forma di un cuadra dibuha na man pa artista 
local Gairo Tromp. 
Addonsito a presenta den e ultimo show di 2022 y a presenta 
su creacion navideño cu tawata E Batata Navideño. 


Cu e articulo aki, Addonsito, ta gradici Carolina y su team 
di Abraham y Maribel, p’e honor di tawata den nan show. 
Tambe tur persona di Aruba cu a wak e show. Tur clase di y 
sabiduria exito den 2023. 


Pa e show navideño Addonsito ta gradici CaroArubaTv 

N 
a diferente ocasion Parlamentario Shailiny Tromp-Lee 
a pidi atencion di Hulanda pa e situacion financiero 
di nos pais. Durante ambos IPKO cu a tuma luga na 2022 
Tromp-Lee a urgi den su speechnan pa Hulanda pone y 
trata e punto aki como prioridad y mas cu claro tambe 
durante combersacionnan a enfatisa e echo cu ta tarda 
pa tuma decision y pio ainda no kier papia mes di e condi- 
cionnan cu ta pone pa pais Aruba.  


Durante e di 32 Congreso cu a tuma luga dianan 7 y 8 di 
december 2022 na Nieuwspoort Den Haag Tromp-Lee a 
haci uzo di oportunidad pa un biaha mas papia cu algun 
colega di Tweede Kamer pa accentua e urgencia pa e punto 
aki keda atendi pa Hulanda mas pronto cu ta posibel. Y por 
ultimo a trata e punto aki cu Secretario di Estado, Eric van 
der Burg durante su bishita na Aruba na december ultimo.  


Como parlamentario, Tromp-Lee ta indica cu e ta preo- 
cupa mirando cu Hulanda ainda no ta brinda e claridad 
necesario encuanto e debe cu Aruba a crea cu nan durante 
e pandemia. Nos no mester lubida cu Aruba a fia durante 
pandemia 916 miyon florin pa brinda sosten na nos hende 
y companianan y na mes momento a fia 523 miyon florin 
pa por a refinancia e debe internacional den añanan 2020 
y 2021.  
Tromp-Lee ta enfatisa: “Nos ta mas cu consciente cu 
nos mester paga esaki. Pero pa por plania a largo plaso 
Hulanda mester habri e dialogo pa loke ta trata e condi- 
cionnan, esta den cuanto tempo nos mester paga e debe y 
na ki interes?” Otro pregunta cu Parlamentario Tromp-Lee 
ta keda haci ta si Hulanda ta bay duna “gedeeltelijke 
kwijtschelding” of un “gift”. Topiconan cu Tromp-Lee 
ta haya cu ya caba Hulanda mester a brinda claridad al 
respecto mirando cu e falta di claridad ta crea hopi incer- 
tidumbre y riesgo pa nos pais. Na e momentonan aki di 
nos recuperacion nos kier y mester brinda e confiansa y 
claridad na e mundo financiero. 


Parlamentario Tromp-Lee no por compronde dicon Hulanda 
ta keda pospone tratamento di e topico aki mirando cu na 
october di e aña aki ya nos mester cuminsa paga. Mescos 
cu kier trata topiconan manera sclavitud y deficit demo- 
cratico cu urgencia y prioridad, mi ta haya nan mester por 
tene cuenta cu e prioridad primordial pa nos pais na e 
momentonan aki cu ta nos situacion financiero.  


Parlamentario Shailiny Tromp-Lee (MEP): 


Ta keda urgi Hulanda pa trata e 
situacion di nos debe cu prioridad 

WILLEMSTAD - E ciudadano Richelanchelo N. a presenta 
diaranson den sala di corte den compania di su abogado 
señora mr. A. Tromp, pero e caso aki tampoco no por a keda 
trata, pasobra Ministerio Publico no a logra caba di haci e 
ultimo investigacionnan rondo di recibo y bonnan di prueba 
di mercancianan na e negoshi Kooyman. 
E ciudadano Richelanchelo N actualmente ta den libertad, 
pero mester tene su mes na e palabracion cu e mester sigui 
ta disponibel pa autoridadnan, kendenan ainda ta haci- 
endo investigacion. Segun fiscal señora mr. Ter Borg auto- 
ridadnan a haci esfuerso pa bini den contacto cu e acusado 
Richelanchelo y a bay su cas, pero e no tabata presente. 
Fiscal señora mr. Ter Borg a mustra e acusado cu e mester 
soru pa e ta disponibel pa e investigacionnan por continua, 
ya cu esey tabata un di e condicionnan bou di cua el a recobra 
su libertad temporalmente. E ciudadano aki en cambio a 
declara cu e tin cierto compromiso cu crio di bestianan cu e 
ta encarga cune pa duna cuminda. 
Enfin, tratamento di e caso diaranson a keda pospone te cu 
un proximo aviso, pasobra Ministerio Publico mester caba di 
finalisa e investigacion andando, hues. J. Snitker a conclui. 


WILLEMSTAD - Prome cu cambio di aña un tribunal na 
Den Haag a condena un homber di 60+ na 32 luna di castigo 
di prizon pasobra el a tene relacion sexual cu nan siendo cu 
nan no tabatin ni 16 aña ainda. Ta bin acerca cu el a saca e 
ruman mas grandi na estado na edad di 15 aña y prome cu 
esey a lag’e aborta diferente biaha. 
Na mesun tempo e ta el a indoctrina e muchanan pa laga 
nan kere cu mal spirito a penetra nan curpa y mente mien- 
tras cu ta cu su penis e tabata penetra nan añanan largo. 
Fiscal a acusa e homber di violacion tambe considerando e 
diferencia di edad pero hues a rechasa e cargo di violacion. 
Ne momentonan aki e tata di criansa tin 62 aña y e yiu muhe 
di criansa tin 35 aña. 


E homber ta cera caba den prizon di Alphen aan den Vrijn. 
Durante diferente periodo despues cu el a tuma e dos mucha 
muhenan den cas pasobra e mama a bay Hulanda cu su man 
cu su pia. 


E muchanan tabatin 12 y 15 aña respectivamente y resumi- 
endo su comportacion, e tabata practica diferente variacion 
di sex cu nan den vagina y den anus. 
E tabata bay diferente ciudad cu nan pa tene relacion pero 
na su cas mes tambe e tabata abusa di nan sexualmente. 
Dado momento esun mas grandi a resigna y tabata biba 
como muhe dje homber te dia el a sali bay pa bandona e 
bida ey. Pa compronde con e situacion aki a cuminsa, hues 
a tuma nota cu tempo e yiu mas grandi tabatin 12 aña, e 
mama a bay Hulanda cune, su ruman homber y su ruman 
muhe ohochi. 


Como cu nan mama no por a cuida nan un instituto social a 
busca un famia pa adopta nan. 
Esey tabata na cas dje satanas kende despues di algun 
tempo a cuminsa comete inmoralidad cu e dos rumannan. 
Awor e ta comete inmoralidad den prizon te dia e sinta su 
castigo. 


Ta atende caso di Richelanchelo te cu proximo aviso 


Pa relacion sexual cu dos ruman muhe 


Hues a condena Curasoleño na 
32 luna di castigo di prizon 

WILLEMSTAD - Den sala di corte tabatin programa pa 
tratamento diaranson diferente caso di atraco pa cua ta 
considera cu e ciudadanonan Renni C di 28 aña, Rachid E.N. 
di 21 aña di edad, Sherlendo C. di 25 aña di edad y tambe 
Lichairo M. di 27 aña di edad ta responsabel. 
Ta trata aki di atraco comete den supermercado Arco Iris 
dia 9 di augustus 2022, caminda a drenta cu caranan tapa y 
cu arma di candela. Otro atraco comete dia 25 di augustus 
2022 den The New Fulan Minimarket, anto atrobe tabata 
trata di atracadonan cu caranan tapa y cu arma di candela, 
menasando pa por a horta. 


Dia 10 di september 2022 mas atraco comete na Toco 
Chao Yan BV pa por a bay cu sumanan di placa, caha di 
sigaria, boter di whisky. E siguiente atraco tabata dia14 di 


september 2022 na Tachi Cafe pa por a horta placa for di 
den e caha di placa, renchi di dede, boter di whisky, cartera 
di un hende muhe, conteniendo varios suma di placa, yabi di 
auto, documentonan manera ID etcetera y cadena stainless 
steel. Mas atraco comete dia 16 di september 2022 na Gosie 
Grill, hortando e suma di Nafl. 360 for di e caha, prenda, 
potmoni cu conteniendo y algun biechi, un machete, plus 
renchinan di dede. Dia 19 di september 2022 atrobe atraco 
na Supermercado Arco Iris, hortando e biaha aki sumanan 
grandi di placa cu ta varia entre Nafl. 17.000,— pa Nafl. 
18.000,—, mas 500 dollar Mericano, potmoni cu e suma 
di 230 florin y tarheta di SVB. Finalmente tambe e grupo di 
atracadonan aki ta acusa di posesion di arma di candela. 
Pero, tratamento di e caso no a continua diaranson pa 
varios motibo, pa cuminsa e sistema di Internet tabata abou 
di manera cu no tabata posibel drenta den e sistema, te pa 
por a handle e documentonan concerni. Un otro motibo ta 
pasobra entre e acusadonan ta reina hopi tension y desacu- 
erdo di manera cu mester atende aspectonan di siguridad 
prome pa cosnan no sali for di man. E conclusion final ta cu 
tratamento di e caso aki ta keda pospone pa diabierna awor 
(6 di januari) pa 2or di merdia, segun hues mr. G. Verbeek. 


WILLEMSTAD - Bou di capa di ta resa cu un yiu di criansa 
cu no tabatin 16 aña ainda, un Curasoleño na Hulanda 
mas cu 30 aña pasa a tene relacion sexual cu dos ruman 
muhe sistematicamente. E homber tabata asina increible- 
mente astuto cu esey tabata sosode den su cas caminda 
su casa y otro yiunan tambe tabata biba! E tabata abusa 
dje muchanan bou di pretexto cu e ta comete e actonan di 
inmoralidad pa saca spirito malo for di nan curpa. E tabata 
asina fanatico cu e tabata vlecht cabey dje muchanan pa 
probecha di fula nan. Y asina gradualmente el a bay domi- 
nando e dos rumannan primeramente penetrando nan cu 
su man y despues cu si penis pero no tabata fies di practica 
cunnilingus cu tur dos. Ta dje manera aki e tabata traslada 
e bon spiritonan den nan curpa te cu dado momento e cu e 
ruman mas grandi tabata practicamente concubina. Te cu 
esaki a sali na estado varios biaha y mester a aborta tres 
biaha den e periodo cu e tabatin entre 18 y 21 aña. 


E homber tabata asina ingenioso cu pa gana e ruman mas 
grandi sunu den baño, e tabata pone lamunchi bou di su 
brasa pa saca mal spirito. E ruman mas grandi su cuenta no 


ta masha cristian que digamos pasobra ora el a sinti dushi di 
ta muhe, e tabata biba cu diferente homber. Riba e pregunta 
di hues ta con bin el a tarda casi 30 aña pa denuncia e 
homber, el a splica cu ta pasobra su yiu a bise cu e homber 
a resa cune y hure pa no bisa su mama. Ora e mama a tende 
esey, el a dicidi di denuncia e homber pasobra el a pasa den 
e mesun trayecto aki. Pero e sorpresa mas grandi a surgi ora 
cu ta durante e interogacionnan policial, e rumannan a haya 
sa cu e tata artificial a abusa di nan tur dos. 


CASO HOPI SERIO 
Dictando castigo, hues a tene cuenta cu casa dje homber ta 
gravemente malo y te homber mester cuide. Di otro banda 
e homber a tene relacion sin condon cu un dje muchanan 
tempo e tabatin 14 aña y e homber mes tabatin 42 aña. 
Na su defensa e maniak a conta huesnan cu pa domina su 
ansha pa haci sex el a sigi un curso riba e tema ‘eerst denken 
en dan pas doen’!! 


Pero pasobra el a “doen eerst en dan pas denken”, el a haya 
castigo di 3 aña. 


Bou di capa di saca spirito malo 


Tata di criansa a tene relacion cu ruman 
menor di edad na Den Haag y Delft 


Tratamento di caso di 
Renni, Rachid, Sherlendo 
y Lichairo pospone 

Fortaleza Pa Famia 


URGENTE, URGENTE, URGENTE. Ta masha importante y di un nivel hopi halto,y di respet, ora nos tende cu Cuerpo 
Policial ta cla pa parada,y casi sigur,Hospital, Ambulance, Rode Kruis, etc. tur ta cla. 
Pero tene cuenta cu diferente di e instancianan aki ta haci nazorg, esey ta e cuido despues cu algo sosode. 


Awor e pregunta grandi ta surgi: 
Mayor abo ta cla? 
Mayor con abo ta mira e situacion? 
Mama abo ta responsabel pa e yiu cu bo a pari? 
Tata abo ta responsabel pa e yiu cu bo a traha? 
Awel ban pone man na obra,pasobra nos tin sigur cu algo mester sosode: 
Nos hubentud mester siña balora nan mes, mester bini bek na nos norma y balornan, tur hoben mester ta drechi y confi- 
abel den nos comunidad. 


Ora nos papia di antes, hende por bisa cu tempo a cambia, pero no ta tempo a cambia, ta hende a cambia. (2 Timoteo 
3:1-5) 
Hende a bira iresponsabel,sin respet pa Dios, y ta wak mas riba nan propio interes, y no ta preocupa con nan yiunan 
ta lanta, e ta un berguensa, pero e ta un realidad, locual antes nos tabata controla, awor e situacion ta controla nos, y 
si sigui asina aki pronto nos lo haya nos cu hende di afo, cu no tin respet pa Dios y cu no conoce nos custumbernan di 
norma y balor den famia, ta mentor nos yiunan, y trece nan custumbernan den nos cas. 


E ta un dolor di mira con cos ta bayendo, hopi tempo nos a hunga politica cu norma, balor, y respet, y awor e bala a bons 
bek drenta cas di famia. Nos no por sigui mop cu cranchi habri. 


Tur hende cu keda sin reconoce un yiu, kibra famia, divorcia, keda sin cria yiu y haci tur otro tipo di bagamunderia, keda 
sin coregi e mucha,pa asina e mucha keda perhudica, mester corda, cu e lo tin di duna cuenta na Dios, pa su irespon- 
sabilidad. (Efesionan 6:1-4) 


Ta un gran berdad cu nos ta confronta tur dia: Caminda cu mayornan faya cu educacion, eynan tur otro instancia por 
drenta y cuminsa coregi, pasobra pa falta di responsabilidad di mayor, y horea duro di hobennan, potretnan ta wordo 
publica na grandi tur dia den tur media. 


Den e buki di 1 Timoteo 4:12 Apostol Pablo ta duna e siguiente instruccion na e hoben Timoteo bisando: No laga ningun 
hende menosprecia bo hubentud: ma mas bien den palabra, conducta, fe, amor, y puresa. Demostra bo mes di ta un 
ehempel pa esnan cu ta kere. Y ta esaki ta e cosnan cu nos hubentud ta carece di dje y mayornan mester hala nan aten- 
cion: 


Hoben tene bon cuenta cu no ta pasobra bo ta jong hende mester falta bo respet. E falta di respet cu tin di papia drechi, 
sin papia palabra malo, respeta hende, saluda hende, habri boca y pidi despensa,tur eseynan ta cosnan cu mester sali 
for di un hogar di mayornan responsabel. E bon conducta, cual ta un herment primordial pa e mucha avansa den bida. 


E Fe cu un hoben mester tin, pasobra ta imposibel lanta un yiu sin Dios, tin hopi ta purbando y ta creando monster pa 
nan mes y pa comunidad. 


Amor ta locual tur hoben tin mester, na prome luga pa nan mes, pa nan ta decente,pa trata otro nan bon. 
Puresa: Ta nifica respet pa nan curpa, cu nan no ta ken cu ta, balora nan dignidad, cu integridad no ta un papel e ta un 
forma di bida. 


Awor e pregunta ta surgi? Mayor con leu abo ta cu bo yiu? 
Sinceramente, Pastor Marcel Balootje 


Si nos kier nos por, ban yuda nos hubentud scoge pa bon 

It is with great sorrow in our hearts we 
announce the passing of our beloved: 


Mei Ying Yau 
December 11, 1937 - December 29, 2022 


Daughter of: 
† Hung Cheun Yau and † Ting Jia Ng 


Widow of: 
† Yick On Jim 


Children: 
Michael Jim 
Anne Jim Robert Jim 


Stepson: 
† Nin Hing Chim 


Stepdaughter: 
Madel Jim 


Grandchild: 
Wing Ho Mitchell 


Brothers: 
Chun Sang Yau 
Chun Lun Yau Chun Ping Yau 
† Chun On Yau 


Sisters: 
Mei King Lee 
Mei Kit Tsang 


Families abroad: 
sisters and brothers-in-law, nieces and 
nephews, and cousins in Hong Kong and 
the United Kingdom. 


Special Family Friends: 
Cheung, Fun, Jie A Swie, Lim, Wong, Lee, 
Lo, Leong, Hugh, Hoo, Chong, Chow, Yee, 
Webb, Coffi, Engelhardt, Lioe-A-Tjam, 
Muller, Ng, Alders, Trott, Skogg, Schenker, 
Nedd, Croes, Wever, Robles, Xie, Leysner, 
Ahlip, Winterdaal, and Chieuw. 


Special thanks to: 
Dr. Cheung, Dr. Giel, Dr. Lanting, Dr. Singh, 
the staff and personnel of Stichting Thuiszorg 
for their loving care and professional help. 


Funeral service will be held at Pray Funeral 
Home, van Speykstraat 1, San Nicolas, on 
Friday, January 6, 2023, from 2 to 4 p.m. 


Afterwards her body will be laid to rest in 
the cemetery at Sabana Basora. 


We request that donations be made to 
Stichting Thuiszorg in lieu of flowers. 


A donation box will be available at the 
wake. 


After the burial we are not able to accept 
condolences at home. 


We apologise if we have omitted any 
names at this time of grief. 


Cu inmenso tristeza na nos curason nos ta 
anuncia fayacimento di mi casa, nos Tata, Welo, 
Ruman, y Omo stima: 


Sr. Shun Sang Chow 
Cariñosamente jama como “Papa Chow” 
*23-03-1938 † 02-01-2023 


Na nomber di su: 
Casa: Suet Hing Lo 


Yiunan: 
Samuel Kam Hung Chow & Erika Yan Ling Chen 
Kamman Chow & Amanda Man Yan Chu 


Nietonan: 
Calvin Ka Chun Chow y Compañera Jiaqi Wu 
Chris Kai Chun Chow 
Hayley Hei Yee Chow 
Hanson Hei Sun Chow 


Rumannan na bida: 
Fook Kiu Chow (Hong Kong) 
Yuen Chow (New York) 
Fook Chun Chow & Fu Wing Yau (Hulanda) 


Famianan mas cerca na Aruba: 
Kang Choi Lee & Lee Qiuyun 
Juliet Chieuw & Sophia Mendez 
Qunbin Lee y familia 
Melissa Yuchun Lee & Alex Zhuo Hui Feng y 
familia 
Yuhong Lee & Jenny Yau y familia 
Haping Lee & Freddie Vasquez y familia 
Y demas familianan na China, Hong Kong, 
Suriname, Hulanda, Inglaterra, Merca y Canada. 
Ta invita demas famia, bon bisiñanan , 
amigonan, conocirnan y empleadonan di 
compania pa e acto di entiero cual lo tuma luga 
Dialuna 9 di Januari 2023 di 2or pa 4or di atardi 
na Pray Funeral Home (van Speyckstraat #1) San 
Nicolaas . Despues lo sali pa Santana Sabana 
Basora. 


Oportunidad pa condolencia lo ta Diabierna 
Januari 6 2023 di 6or – 8or di anochi 


Tur donation lo wordo entrega na Funari y Huize 
Maris Stella 


Nos ta lamenta cu nos no por ricibi bishita di 
condolencia na cas. 


WILLEMSTAD - Ta basta reaccion nos 
matutino a haya diaranson riba e caso 
caminda gerencia di ENNIA a pidi permit 
di Corte pa duna retiro na un empleada 
di tanto aña cu a spierta su hefe pa no 
bay entiero di empleada cu a muri pe no 
pasa berguensa. Berguensa den sentido 
cu e famianan dje difunto lo no a permitie 
pa tuma despedida dje difunto ya cu el 
a maltrat’e psicologicamente na bida den 
su trabou. Como consecuencia dje aviso 
cu e señora amiga dje difunto a duna e 
hefe di fam H. pa no bay entiero, ENNIA a 
kita e señora for di trabou. 
Den corte hues a ordena pa ENNIA duna 
e señora su trabou bek mas lihe cu rapido 
bou dje mesun condicionnan cu e tabatin. 
Dia 27 september 2022 ENNIA HOLDING 
a pidi corte permit pa retira e amiga dje 
difunto. E señora cu ENNIA kier a kita tin 
27 aña di servicio ne compania di seguro 
y cu excepcion di un desacuerdo na prin- 
cipio dje siglo aki, su record ta limpi limpi. 
E difunto tabata traha den seccion di 
Vehicle & Transportation di cual H. tabata 
lider dje team. 


Prome cu señora V., a fayece, el a pidi su 
colega pa bisa e hefe pa no bin su entiero. 
E hefe H. a splica cu e tin masha prob- 
lema cu deseo dje difunto pasobra e no 
por resolve e asunto sin tuma despedida 
dignamente di e difunto. Den e caso aki 
ENNIA a mata e mensahero y a reclama 
cu e amiga mester a discuti e peticion 
internamente prome. Paso siguido a pone 
señora riba non-actif pasobra el a hiba e 
responde pe hefe di seccion di un forma 
negligente sin tene cuenta cu sintimento 
dje hefe. Segun Ennia e señora a instiga e 
hefe pa gana pa no bay e entiero. E señora 
a reclama ENNIA cu e hefe ta dramatisa y 
ta hunga rol di victima awor. 


Den e caso cu ENNIA perde 


E empleada a 
spierta su hefe pa 
no bay entiero pa 
scapa di berguensa 

Pasobra Ami ta Señor, bo Dios. Mi ta kohe 
bo man tene I bisabo: “No tene miedo. Mi ta 
yudabo”. - Isaias 41:13 


Cu dolor na nos curason y conforme 
cu boluntad di dios nos ta anuncia fayecimento 
di nos mama stima: 
Helena Doloria 
Quijada Kelly 
*21-09-1929 - †02-01-2023 


Mihor conoci como: Joyo 
Esposo: †Joseph Thomas Quijada. 


Yuinan: Maritza y Vale Donato Quijada y fam. 
†Julio y Marila Quijada Vos y fam. 
Johnny y Lisette Quijada y fam. 
†Joseph Juni Quijada 


Nieta, nieto, bisanieto y bisanietanan. 
Swa y cuñanan. 
Subrino y subrinanan. 


Rumannan: †Maximo Croes y fam. 
†Maria Candelaria Maduro Croes y fam. 
†Jan Pieter Croes y fam. 
†Porfirio Croes y fam. 
†Theodoor Croes y fam. 
†Jacobus Croes y fam. 
†Federico Croes y fam. 
Francisco Croes y fam. 
†Mario Croes y fam. 
Jose Montanier y fam. 


Demas famia: Quijada, Kelly, Donato, Vos, 
Danies, Montanier, Croes, Tromp, Maduro y 
Wiersma. 
Bisiña y conocirnan. 


Nos disculpa si den nos tristesa nos por a lubida 
un of mas famia. Ta invita pa asisti na acto di 
condolencia y entiero cu ta tuma lugar na Royal 
Funeral Home diabierna 06 Januari 2023 di 09:00 
pa 11:00 di mainta. 


Despues ta sali pa Santana Catholico Caya 
Ernesto Petronia. 
Un danki special na dokter y personeel di HOH 
piso B3. 
Despues di entiero no ta ricibi bishita di 
condolencia na cas. 


Pasobra Ami ta Señor, bo Dios, Mi ta kohe bo 
man tene i bisabo: ‘No tene miedu, Mi ta yuda 
bo’. - Isaias 41:13 


Cu profundo tristeza y conforme cu 
boluntad di Dios nos ta anuncia fayecimento di 
esposo, tata, abuelo, ruman: 


Julio Nestor Quijada 
*06-09-1960 – †29-12-2022 


Na nomber di su: 
Esposa: Marila Quijada-Vos 


Yiunan: Julio J. Quijada y Katiuska Arias 
Maygua Richardson-Quijada y Raynold 
Richardson 
Mikayla Quijada y Edward Schoop 


Nietonan: Jake Quijada, Jaqueline Quijada, 
Rayxion Richardson, Milainy Richardson 


Mayornan: † Joseph Quijada 
† Helena Quijada - Kelly 


Rumannan: Maritsa Donato–Quijada y Vale 
Donato 
Johnny Quijada y Lisette Danies 


Sobrino(a)nan: Omar Donato, Oscar Donato y 
Qianna Quijada 


Suegro y Suegra: Michael Vos y Inmaculada 
Vos-Chai 


Demas: Tantanan y omonan, primo y primanan, 
coleganan di DIMP, ex-coleganan di KPA, su 
compañeronan di bowling y amigonan salsero. 


Demas famianan: Quijada, Vos, Richardson, 
Arias, Schoop, Chai, Donato, Danies, Kelly, Rios, 
De Castro, Saint-Felix. 


Si den nos tristeza nos a lubida algun familiar, nos 
ta pidi disculpa pa esaki. 


Ta invita pa asisti na e acto di despedida cu ta 
tuma lugar na Royal Funeral Home, diabierna 6 
Januari 2023 di 9:00 pa 11:00 di mainta. Despues 
ta sali pa Santana Catholico, Caya Ernesto 
Petronia. 


Nos disculpa, pero no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Iris Lucina 
Rafael-de Cuba 
Mihor conoci como: “Riri” 
*10-10-1951 - †02-01-2023 


Mayornan: 
†Helena y †Victor de Cuba 


Na nomber di su: 
Esposo: 
Eddie Inocencio Rafael 


Yiunan: 
Siegmond Rafael 
Edsel Rafael 


Manera yiunan: 
Monique Ras-Hees 
Ylaysha Loefstop 


Rumannan: 
†Robert de Cuba y famia 
Maria de Cuba y Gregorio Maduro y famia 
†Mickel de Cuba y famia 
Aquiles y Jolanda de Cuba-Tromp y famia 
Gladys, Edwin y yiunan 
Mildred y Odilio Perez-de Cuba y famia 
Ineke Webb y famia 
Harietta de Cuba 
Greta de Cuba y famia 
Jean de Cuba y famia 


Omo: 
Thomas de Cuba y famia 


Sobrino(a)nan: 
Milusca, George, Robert, Mercedez, Richard, 
Geoffrey, Shawn, Jean Claud, Eldrick, 
Jessica, Herlin, Hervé, Marlon, Joanly, Bryan, 
Odrian, Monique, Mariella, Benno, Jeanella, 
Eugenie, Haime, Jessica, Daisy, Tineke, 
Kimberly, Doris 


Swa y cuñanan: 
†Simon Rafael y famia 
Damasa y †Bert Heidweiller y famia 
Efrain y †Maria Rafael y famia 
Greta y †Egbert Wever y famia 
†Mirto y Milda Rafael y famia 
Elsa Rafael 
†Wilfred Rafael y famia 
Lucia y Ursulo Croes y famia 
Roberto y Theolinda Rafael y famia 
Ramiro y Elsa Rafael y famia 
Helena y Juan Dirksz y famia 


Su mihor amiga di cas: 
Milda Rafael 


Primo y primanan 


Acto di entiero lo tuma lugar dialuna 9 di 
januari 2023 na misa Sta Anna di 2’or pa 
4’or di atardi, despues saliendo pa Santana 
catolico na Noord. 


Despues di entiero no ta ricibi bishita di 
condolencia na cas. 


“Jehova ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 
Rosalinda 
M. van der Biezen 
Mihor conoci como “Eda” 
*03-02-1956 - †04-01-2023 


Acto di entiero lo wordo anuncia despues 


“Amor sa di soporta y ta bondadoso, e no ta 
envidioso; amor no sa broma, ni ta orguyoso. 
E no ta gorsero, ni egoista, e no sa rabia lihe, 
ni warda rencor. E no ta keda contento cu 
inhusticia, pero ku berdad si. Amor semper ta 
persevera, semper ta kere, semper ta spera y 
keda soporta.” - 1 Corintio 13: 4-7 


Tristo pero conforme cu boluntad di Dios ta 
anuncia despedida di Mama, abuela, suegra, 
ruman, tia, bisiña, amiga y ex-zuster di Aruba 
Lago Hospital, Hospital di San Pedro y dr. Horacio 
Oduber Hospital. 


Sra. Maria (Omi) Antionetta 
Susanne Piternella 
Miembro den Orde di Oranje Nassau 


Acto di entiero ta wordo anuncia despues. 

“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Cu profundo tristeza y conforme cu boluntad di 
Dios nos ta anuncia fayecimento di esposo, tata, 
abuelo, ruman: 
Francisco Croes 
Mihor conoci como:”Pancho” 
*10-10-1941 †01-01-2023 


Na nomber di su: 
Mayornan: † Porfilio Croes y † Rosa Maria Croes- 
Koolman 
Esposa: Selma Croes-Croes 
Yiu: Francis Croes y Elisa Croes-Helderman 
Nietonan stima: Charley & Senna 
Sobrina stima: Raquel & Gino Flores 


Rumannan: 
Theresita “Chichi” y Llario Vrolijk y famia 
† Theolindo Croes y famia 
Jan Hendrik “Jenny” y Anivia Croes-Kock y famia 
Andres “Adri” y Maria Croes-Maduro y famia 
Dominico “Mico” y Emma Croes-Albertsz y famia 
Margarita Croes 
Manuel “Mache” Croes y famia 
Benito Croes y yiu 
† Bregilio “Buchi” y Brenda Croes-Bareño y famia 
Louis “Rolando” Croes 


Swa y cuñanan: 
Bernardo “Benny” Croes y Margoth Croes- 
Araque y famia 
Salome Croes y Andres Lacle y famia 
Rosenda “Chenta” Croes y Rosario “Rochi” 
Rasmijn y famia 
Casimiro “Ilo” y Deta Croes-Werleman y famia 
Vicente “Chento” Croes 
Angelberto “Echi” y Margarita Croes-Becker y 
famia 
Filomena “Mena” Croes y Luis Martis y famia 
Vda. Margarita Kelly-Croes y famia 
Miriam Croes y Ronnie Kelly 


Demas ihanan, tantanan y omo, primo(a)nan, 
comer y compernan amigo(a)nan 
Demas famia: Croes, Koolman, Vrolijk, Kock, 
Maduro, Albertsz, Bareño 


Nos ta pidi disculpa si den nos tristesa nos por a 
lubida algun famia. 


Ta invita pa asisti na e acto di despedida cual 
lo tuma lugar Diasabra 7 di Januari 2023 di 9:00 
pa 11:00 di mainta na Aurora Funeral Home. 
Cremashon lo tuma lugar den seno familiar. 
Lo tin un box disponibel pa un donacion pa 
stichting Koningin Wilhelmina Kanker Fonds. 


“Dios ta amor… y amor ta Dios, maske mi no ta na e 
mundo aki, tur dia lo mi ta banda di boso curazon” 
- Salmo: 33 


“Di berdad, di berdad, mi ta bisa boso, si un pipita di 
trigo no kai den tera i muri, e ta keda su so; ma si e 
muri, e ta duna hopi fruta.” - Juan: 12 


Cu hopi tristesa, pero conforme cu boluntad di Dios 
nos ta anuncia fayecimento di nos Mamai stima cu 
a bay laga nos den brasa di señor, 


Sra. Joanna Maria 
Boekhoudt-Farro 
mihor conoci como “Mamai” 
viuda di † Julio Dominico Farro 
* 08 augustus 1939 † 30 december 2022 


Mayornan: 
† Johannes Boekhoudt, 
† Faustina Boekhoudt-Brete 


Suegra y Suegro: 
†Jose Casimiro y †Emilia Farro-Solognier 


Yiunan: 
Gerda Van Cleef-Farro y Karel Van Cleef, 
Johnny Farro, Shirley Kock-Farro y † Lando Kock, 
Eileen Lampe-Farro y Edwin Lampe, Mirella Koolman- 
Farro y Louis Jean-Pierre Koolman 


Nieto y nietanan: 
Naila Van Cleef, Wielmer Van Cleef, Jonathan Farro 
y Leydi Farro-Orosco, Jean-Pierre Farro y Artiette 
Winterdal, Jually Maduro-Farro y Ricky Maduro, 
Gregory Farro, Allan Kock, Eldwean Lampe, Eshley 
Lampe y Zildjian Cater, Jeanoir Koolman y Claudia 
Koolman-de la Cruz, Pierre Koolman y Brittney 
Koolman. 


Bisanieto y bisanietanan: 
Nyah Farro, Briana Farro, Jurienne Maduro, Jurick 
Maduro, Aleina Farro, Alyah Koolman, Aryah 
Koolman, Abygail Koolman, Adynah-Joanna 
Koolman. 


Rumannan: 
† Hose Boekhoudt, † Calmero Boekhoudt, † 
Efrain Boekhoudt, Theofilo Boekhoudt y Carla 
Boekhoudt, Lina Boekhoudt, Jolanda Boekhoudt, 
David Boekhoudt, Ruben Boekhoudt, Reina Brete- 
Boekhoudt y Roy Brete, Franklin Boekhoudt. 


Swa y Cuñanan 


Tur su sobrino y sobrinanan, primo y primanan, 
comer y compernan, ihanan, ex coleganan di 
Postkantoor y Rica food, bisiñanan, conocirnan y 
amistadnan. 


Amiganan: Theresita Wilson y Elias Wilson, Juanita 
Tromp, Yvonne Kromhout, Anita Moore, Jacintha De 
Cuba. 


Famianan: Boekhoudt, Brete, Farro, Van Cleef, Kock, 
Lampe, Koolman, Orosco, Winterdal, Maduro, Cater, 
De La Cruz, Gomez, Rosario, Angel, Giel, Britten, 
De Cuba, Everon, Thode, Kelly, Tromp, Paesch, 
Hernandez, Lacle, Webb, Carrasquero, Perez, Ras, 
van de Bliek, Leest, Henriquiz, Maduro, Hoevertsz, 
Solognier, Ravini, Kelly, Geerman, Alber, Geessink, 
van de Biezen, Steward, Hoevertsz. 


Tur ta invita pa asisti na acto di entiero cu lo tuma 
lugar Diasabra 7 di Januari 2023 for di 2.00 pa 4.00 
di atardi na misa Catholico Santa Anna na Noord y 
despues lo Sali pa Santana Catholico Santa Anna 
na Noord. 


Nos ta lamenta cu despues di entiero nos no lo por 
ricibi bishita di condolencia na cas. 


Nos ta pidi nos disculpa si den nos tristeza nos por 
a lubida di menciona un of otro famia, conocir of 
amistadnan. 


Con inmenso dolor en nuestros corazones 
anunciamos el fayecimiento de mi esposo, 
papa, abuelo, hermano y tio estimado: 


Sr. Jean Carlos 
Ruiz Ventura 
Cariñosamente llamado” Yankiboy” 
*05-12-1977 - †02-01-2023 


En nombre de: 
Sus padres: 
† Carmen Ventura 
† Juan de Dios Ruiz 


Esposa: 
Angelica de Ruiz 


Hijos: 
Felix Ruiz, Jeangel Ruiz, Aslyn Ruiz, Jean Angel 
Ruiz 


Nietos: Jeanorlando Ruiz 


Yernas: Maria Isabel Paredes, Paula Gonzalez 


Hermanos y hermanas y demas familiars en 
Venezuela y Aruba 


Invitamos a familiar, amigos y conocidos, vecinos 
y empleados que tuviero la dicha di conocerlo 
y compartir con el, a su despedida que sera 
Viernes 6 de enero del 2023 en Aurora Funeral 
Home de 2:00 a 4:00 pm. Seguido por el acto de 
cremacion en seno familiar 


En nombre de la familia queremos agradecer a 
todos que de una manera o otra le mestraron 
atencion, amor, cariño durante su vida a nuestro 
ser amada. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. - Salmo: 23 


Cu hopi tristesa pero conforme cu boluntad 
di Dios nos ta anuncia cu a bay laga nos den 
brasa di Señor: 
Chan, Sau Fan 
Mihor conoci como “Papa Chan” 
*05-10-1938 - †22-12-2022 


Casa: NG, Pik Wan 
Yiu: Chan, Sohan 


Rumanan: 
Aruba, Australia, Hong Kong, China y USA 


Sobrino(a)nan: 
Aruba, Australia, Hong Kong, China y USA 
Demas famia na Aruba, Australia, Hong Kong, 
China y USA 


Ta invita pa acto di condolencia y entiero cu lo 
tuma lugar na Aurora Funeral Home dialuna 9 di 
januari 2023 di 9’or pa 11’or di mainta. Despues 
ta sali pa Santana Central Sabana Basora. 


